Vroue kry trots terug met ‘borste’ van wol | Netwerk24
Vroue kry trots terug met ‘borste’ van wol
Deur Jaco Nel 07 Julie 2019 00:00
Baie vroue wat ’n mastektomie gehad het, kan nie die sowat R40 000 bekostig wat ’n prostese hulle sou kos nie, maar daarvoor het tannie Donella Maiden (83) van Randburg ’n antwoord.
Donella Maiden (83) brei Knitted Knockers met angorawol om prosteses te maak vir vroue wat hul borste weens borskanker verloor het. Foto: Elizabeth Sejake
Vir net R50 elk brei sy prosteses van sagte angorawol.
Sy en haar beste vriendin, Cilla Wildgoose (68), het in Maart vanjaar in hul ouetehuis begin om die bra-vullertjies te brei en hulle het reeds meer as 50 voltooi.
“Ons noem dit die Knitted Knockers,” sê sy.
“Ons maak verskillende groottes, want vroue se borste verskil. Party is so groot soos kolwyntjies, ander is so groot soos spanspekke.”
Dit is asof die vroue weer volle selfvertroue het as jy dié stukkies wol vir hulle insit.
Wings of Hope, ’n liefdadigheidsorganisasie wat kankerlyers bystaan, het die naweek weer ’n besending vir armes uitgedeel.
Maiden het die plan van gebreide prosteses beraam nadat sy van ’n tannie in ’n ander ouetehuis gehoor het wat ’n mastektomie gehad het. Sy het die eerste een gebrei en die tannie gevra om dit uit te toets. Die tannie was baie in haar noppies en sy dra dit steeds.
“Dit is asof die vroue weer volle selfvertroue het as jy dié stukkies wol vir hulle insit,” sê Maiden. “Dit is asof hulle weer menswaardigheid het nadat hulle hul borste verloor het.”
Só lyk Knitted Knockers van buite af. Foto: Verskaf
Sy het self haar skoonma, twee van haar susters en haar skoonsuster weens borskanker verloor. Almal van hulle het voor hul dood mastektomieë gehad
“Elke keer verloor hulle ’n gedeelte van hulself,” sê Maiden. “Dit is vir my die ergste gedeelte van borskanker.”
Maiden self het kolonkanker oorleef.
Mastektomie nie die einde